Ջուլի Սոմարս

**Ջուլիանա Էդիթ «Ջուլի» Սոմարս** (անգլերեն՝ *Juliana Edith „Julie“ Sommars․* ), ամերիկացի դերասանուհի։ Արժանացել է «Ոսկե գլոբուս» մրցանակին 1970 թվականին հեռարձակված *[[The Governor and J.J.|«Նահանգապետը և Ջեյը»]]* հեռուստասերիալում *Ջենիֆեր Ջո Դրինքուոթերի* դերի տպավորիչ կատարման համար,  իսկ 1990 թվականին առաջադրվել է այդ նույն մրցանակին « Մեթլոք» սերիալում *Ջուլի Մարչի* կերպարի մարմնավորման համար։ Նրա հիշարժան դերասանական աշխատանքներից է նաև *Դայան Դարսիի* դերը 1977 թվականին նկարահանված *«Մեծ բզեզը» Մոնտե Կառլոյի մրցարշավում* կինոնկարում։

## Կենսագրություն
Սոմարսը ծնվել է *Ջուլի Սերգի Սոմար անունով*՝ Նեբրասկա նահանգի Ֆրեմոնտ քաղաքում, 1940 թվականին, դպրոցի ուսուցչի և հացահատիկի պետական տեսուչի ընտանիքում։ Մեծացել, հասակ է առել Այովա և Հարավային Դակոտա նահանգներում։ Առանց աղջկան տեղյակ պահելու՝ հայրը նրան գրանցել է որպես տաղանդների որոնման մրցույթի մասնակցի, և 15 տարեկանում նա լսումների է մասնակցել *Saint Joan* ֆիլմում գլխավոր դերի համար։  Թեև  չի ստացել այդ դերը, այդուհանդերձ հաղթել է Ամերիկյան լեգեոնի հայտարարած ճարտասանության պետական մրցույթում, որն անց է կացվել այն ժամանակվա բոլոր՝ 48 նահանգների ավագ դպրոցների ավարտական դասարանցիների միջև։

Դպրոցն ավարտելուց հետո «Greyhound» ավտոբուսով մեկնել է Կալիֆոռնիա, որտեղ սովորեցրել է ձիավարություն և լող՝ միաժամանակ հաճախելով Սան Բեռնարդինոյի հովտի քոլեջը։ Այնտեղ նա հայտնվեց նաև *«Մեր քաղաքը»* պիեսի դրվագային դերերից մեկում։ Ճանաչում ու համբավ է ձեռք բերել առաջին հերթին 1966 թվականին Ռոս Հանթերի նկարահանած *[[The Pad and How to Use It|«Բեռնախցիկը և ինչպես օգտագործել այն»]]* կատակերգության մեջ իր դերակատարմամբ։ Եվ վերջապես  գլխավոր դեր է խաղացել՝ 1969-1970 թվականներին հանդես գալով *The Governor & JJ* հեռուստասերիալում

1970-ական և 1980-ական թվականներին նա նկարահանվել է տարբեր ամերիկյան հեռուստասերիալներում և  երեք ֆիլմերում, այդ թվում՝ *«Մեծ բզեզը» Մոնտե Կառլոյի մրցարշավում* կինոնկարում, որտեղ  Դին Ջոնսի և Դոն Նոթսի խաղընկերակցությամբ մարմնավորել է  գլխավոր հերոսուհու կերպարը։

Նրա հիշարժան դերասանական աշխատանքներից է նաև դերակատարումը 1987-1991 թվականներին հեռարձակված *Matlock* սերիալում, որը լքել է իր ցանկությամբ։

1999 թվականի մարտից մինչև 2000 թվականի մարտը Ջուլի Սոմարսը եղել է Կալիֆոռնիայի դատական կատարման հանձնաժողովի հանրային անդամ,  2000-2003 թվականներին՝ Կալիֆոռնիա նահանգի կառավարիչների խորհրդի հանրային անդամ։

## Անձնական կյանք
Ջուլի Սոմարսն ամուսնացել է  չորս անգամ։ 1983 թվականից ամուսնացած է փաստաբան Ջոն Հարիս Քարնսի հետ, ում հետ ապրում է Լոս Անջելեսում։ Նա երեք երեխա ունի։

## Ֆիլմագրություն (ընտրությամբ)
* 1960. Լորետայի երիտասարդական շոուն (1 դրվագ)
* 1961. The Tall Man / Բարձրահասակ մարդը (1 դրվագ)
* 1961. Outlaws (1 դրվագ, 1961)
* 1964. Bonanza (դրվագը՝ *The Roper* )
* 1964. Sex and the College Girl / Սեքսը և քոլեջի աղջիկը
* 1965. Փինբոլ (1 դրվագ)
* 1964–1966 թթ . Հրացանի ծուխը
* 1966. Պահոցը և ինչպես օգտագործել այն
* 1966. Run Buddy Run
* 1965–1967 թթ. - Սոլո ONCEL-ի համար (2 դրվագ)
* 1967՝ Վեգայի ներխուժումը ( *Զավթիչները*, 1 դրվագ)
* 1967–1969՝ ՀԴԲ ( *ՀԴԲ*, 3 դրվագ)
* 1969–1970 թթ. Նահանգապետն ու Ջեյը (39 դրվագ)
* 1971. Ձագար
* 1971. *Հինգ հուսահատ կանայք*
* 1974. Դետեկտիվ Ռոքֆորդ - Զանգը բավական է ( *The Rockford Files*, 1 դրվագ)
* 1977. Մեծ բզեզը Մոնտե Կառլոյի մրցարշավում *(Հերբին գնում է Մոնտե Կառլո)*
* 1978–1980: Ֆանտազիայի կղզի (2 դրվագ)
* 1978–1980՝ Բարնաբի Ջոնս (տարբեր դրվագային դերեր)
* 1980: Beyond Westworld (1 դրվագ)
* 1982. Magnum ( *Magnum, PI*, 1 դրվագ)
* 1983. Շտապ օգնության սենյակ
* 1987–1992՝ Մեթլոք (94 դրվագ)
* 1991. Փերրի Մեյսոնը և ապակե դագաղը *(Perry Mason: The Case of the Glass Coffin)*

## Արտաքին հղումներ
* 

## Ծանոթագրություններ


Կատեգորիա:1940 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ
Կատեգորիա:Դերասանուհիներ այբբենական կարգով
Կատեգորիա:Կին
Կատեգորիա:Կինոդերասաններ